
ไทยเภสัชศาสตร์และวิทยาการสุขภาพ
วารสารไทยเภสัชศาสตร์และวิทยาการสุขภาพ เป็นวารสารวิชาการของคณะเภสัชศาสตร์ มหาวิทยาลัยศรีนครินทรวิโรฒ วารสารนี้จัดอยู่ในฐานข้อมูลของศูนย์ดัชนีการอ้างอิงวารสารไทย (Thai Journal Citation Index Centre; TCI) 

วัตถุประสงค์ (Aim) 

ไทยเภสัชศาสตร์และวิทยาการสุขภาพมีวัตถุประสงค์เพื่อพิจารณาตีพิมพ์บทความวิชาการทั้ง1) บทความผลการศึกษาวิจัยที่แสดงข้อค้นพบใหม่หรือแง่มุมใหม่ทางวิชาการ และ 2) บทความประมวลความรู้ที่ก้าวหน้า ที่ครอบคลุมศาสตร์ทั้งเภสัชศาสตร์และวิทยาศาสตร์สุขภาพ ของทั้งคณาจารย์ นิสิต/นักศึกษา นักวิจัย เภสัชกร บุคลากรทางการแพทย์และสาธารณสุข และนักวิทยาศาสตร์  

ขอบเขต (Scope)

ขอบเขตเนื้อหา - ครอบคลุมศาสตร์สาขาต่อไปนี้ 
1) เภสัชศาสตร์ (pharmacy, pharmaceutical sciences) ได้แก่ เภสัชกรรมปฏิบัติ (pharmacy practice) การบริบาลทางเภสัชกรรม (pharmaceutical care) เทคโนโลยีเภสัชกรรม (pharmaceutical technology) เภสัชเคมี (pharmaceutical/medicinal chemistry) เภสัชวิทยา (pharmacology) เภสัชจลนศาสตร์ (pharmacokinetics) เภสัชพฤกษศาสตร์ (pharmaceutical botany) เภสัชเวทและผลิตภัณฑ์ธรรมชาติ (pharmacognosy and natural products) เภสัชกรรมสังคมและการบริหาร (social and administrative pharmacy) เภสัชเศรษฐศาสตร์ (pharmacoeconomics) โภชนคลินิก (clinical nutrition) อาหารและโภชนาการ (food and nutrition) เครื่องสำอาง (cosmetics) เทคโนโลยีชีวภาพ (biotechnology) 
2) วิทยาศาสตร์การแพทย์และวิทยาศาสตร์สุขภาพ (medical and health science) ได้แก่ เวชกรรม/แพทยศาสตร์ (medicine) ทันตกรรม (dentistry) การพยาบาล (nursing) การสาธารณสุข (public health) การแพทย์เสริมและการแพทย์ทางเลือก (complementary and alternative medicine) สหเวชศาสตร์ (allied health science) กายภาพบำบัด (physical therapy) การตรวจวินิจฉัยทางห้องปฏิบัติการ (diagnostic laboratory science) รวมถึง สรีรวิทยาทางการแพทย์ (medical physiology) กายวิภาคศาสตร์ (anatomy) จุลชีววิทยาทางการแพทย์ (medical microbiology) 
3) สหสาขาวิชาชีพด้านสุขภาพ (multidisciplinary healthcare science)  

ขอบเขตรูปแบบ – บทความวิชาการที่เผยแพร่ครอบคลุมรูปแบบดังต่อไปนี้ 
1) บทความวิจัย (original research article) 
2) บทความนิพนธ์ปริทรรศน์ (review article) 
3) บทความวิชาการในรูปแบบรายงานผู้ป่วยหนึ่งราย (case report) และรายงานผู้ป่วยมากกว่าหนึ่งราย (case-series report) 
4) บทความวิจัยสื่อสารอย่างสั้น (short communication) 
5) บทความวิชาการในรูปแบบปกิณกะ (miscellaneous) 

ผลงานวิชาการที่ส่งมารับการพิจารณาตีพิมพ์ต้องไม่ได้รับการเผยแพร่ที่ใดมาก่อน และผู้นิพนธ์จะต้องไม่ส่งบทความเพื่อไปตีพิมพ์ในวารสารฉบับอื่นในเวลาเดียวกัน หากผลงานวิชาการมีเนื้อหา หรือข้อมูลวิจัยบางส่วนที่เคยตีพิมพ์ในรายงานการประชุมวิชาการ (Proceedings) จะต้องมีส่วนที่เพิ่มเติมหรือขยายจากส่วนที่เคยตีพิมพ์ และต้องมีคุณค่าทางวิชาการที่เด่นชัด 

กำหนดการตีพิมพ์ ไทยเภสัชศาสตร์และวิทยาการสุขภาพ จัดพิมพ์เผยแพร่ปีละ 4 ฉบับ หรือทุก 3 เดือน ดังนี้ 
ฉบับที่ 1 เดือนมกราคม-มีนาคม 
ฉบับที่ 2 เดือนเมษายน-มิถุนายน 
ฉบับที่ 3 เดือนกรกฎาคม-กันยายน 
ฉบับที่ 4 เดือนตุลาคม-ธันวาคม 

